Број:

Дана:

На основу члана 18. Статута Института за јавно здравље Војводине, члана 7. и 8. Посебног колективног уговора за здравствене установе чији је оснивач република Србија, аутономна покрајина и јединица локалне самоуправе (''Сл. гл. РС'' 96/2019 и 58/2020-Анекс I) и Одлуке о потреби заснивања радног односа, в.д. директора Института за јавно здравље Војводине расписује

**Ј А В Н И О Г Л А С**

**за пријем у радни однос**

**I.**

**НА ОДРЕЂЕНО И ПУНО РАДНО ВРЕМЕ, РАДИ ЗАМЕНЕ ПРИВРЕМЕНО ОДСУТНЕ ЗАПОСЛЕНЕ, ДО ЊЕНОГ ПОВРАТКА**

* **Здравствени сарадник на промоцији здравља – 1 извршилац, на одређено време, због замене привремено одсутне запослене, до њеног повратка у Центру за промоцију здравља**

Услови:

* на студијама другог степена психологије (мастер академске студије) по пропису који уређује високо образовање, почев од 10. септембра 2005. године или
* на основним студијама психологије у трајању од најмање четири године, по пропису који је уређивао високо образовање до 10. септембра 2005. године.
* знање рада на рачунару

Опис послова:

* учествује у праћењу, истраживању и анализи здравственог стања и здравствене културе становништва и изради и евалуацији плана и програма здравственог васпитања и програма акција у заједници, краткорочних и дугорочних;
* теренским радом успоставља контакт са здравственим, просветним и другим стручњацима и организацијама које се баве промоцијом здравља
* прати примену и извршавање планова и програма здравственог васпитања води бригу о евиденцијама здравствено васпитног рада и примену стручно-методолошких упутстава и огледних здравствено-васпитних средстава
* учествује у спровођењу програма промоције здравља и програма акција који су посебно усмерени на осетљиве групације (труднице, мала и предшколска деца, школска деца и омладина, лица старија од 65 година живота и особе са инвалидитетом) у заједници, у сарадњи са свим заинтересованим партнерима ( предшколске установе, школе, радне организације, здравствене установе, институције локалне самоуправе организација цивилног друштва и др.)
* организује и учествује у покретању свих видова партнерства у области васпитања за здравље
* учествује у изради здравствено-васпитних и промотивних материјала
* учествује у здравственом информисању популације
* прати и проучава психолошке детерминанте понашања у вези са здрављем
* разрађује моделе промене понашања као основе здравствено васпитних интервенција
* прати и евалуира примењене интервенције
* учествује у организовању и спровођењу циљаних истраживања користећи квантитативну и квалитативну методологију истраживања
* учествује у изради предлога посебних програма из области јавног здравља
* ради на едукацији едукатора и становништва
* осмишљава и спроводи интервенције са циљем унапређења менталног здравља у заједници
* сачињава извештаје из делокруга свог рада
* обавезан/на је да послове здравственог сарадника на промоцији здравља обавља у свим организационим јединицама Центра за промоцију здравља, према распореду радног времена који унапред утврди Послодавац
* учествује у раду комисија, радних група и других тела у складу са општим актима Института, по решењу директора
* обавља и друге сродне послове који су у складу са стручном спремом и за које je стекao одређена знања и звања а по налогу непосредног руководиоца

Заинтересовани кандидати за радно место **Здравствени сарадник на промоцији здравља** подносе:

1. пријаву са личном и радном биографијом са адресом становања и контакт телефоном
2. оверену фотокопију дипломе/уверења о стеченој стручној спреми
3. фотокопију очитане личне карте
4. фотокопију извода из матичне књиге венчаних (уколико је дошло до промене презимена)

**II.**

Опис послова за сва радна места утврђен је важећим Правилником о организацији и систематизацији послова ( са изменама и допунама).

Пријавом на оглас кандидат даје своју сагласност за обраду података о личности у сврхе избора за пријем у радни однос. Подаци се не могу користити у друге сврхе.

Јавни оглас ће бити објављен нa интернет страници Министарства здравља Републике Србије и Института и код Националне службе за запошљавање као и на интернет презентацији Института.

**Рок за пријаву кандидата је 8 (осам) дана од дана објављивања јавног огласа на интернет презентацији Министарства здравља.**

Пријаве са потребном документацијом предају се на писарницу (канцеларија бр. 53) Института за јавно здравље Војводине, Футошка 121, са назнаком ''За јавни оглас'' или се шаљу путем поште.

В.Д. ДИРЕКТОРА ИНСТИТУТА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Владимир Петровић

.